32001D0506
L 183/34
ОФИЦИАЛЕН ВЕСТНИК НА ЕВРОПЕЙСКИЯ СЪЮЗ
РЕШЕНИЕ НА СЪВЕТА
от 26 юни 2001 година
относно присъединяването на Европейската общност към Регламент № 104 на Икономическата комисия за Европа на Организацията на Обединените нации относно одобрението на ретрорефлективни маркировки за тежкотоварни и едрогабаритни камиони и техните ремаркета
(2001/506/ЕО)
СЪВЕТЪТ НА ЕВРОПЕЙСКИЯ СЪЮЗ,
като взе предвид Договора за създаване на Европейската общност,
като взе предвид Решение № 97/836/ЕО на Съвета от 27 ноември 1997 г. с оглед присъединяването на Европейската общност към споразуменията на Икономическата комисия за Европа на Организацията на Обединените нации за приемане на единни технически предписания за колесните превозни средства, оборудване и части, които могат да се монтират и/или се използват на колесните превозни средства, и условия за взаимно признаване на одобренията, получени въз основа на тези предписания („Ревизирано споразумение от 1958 г.“) (1) и по-специално член 3, параграф 3 и второ тире от параграф 2 на член 4 от него,
като има предвид предложението на Комисията,
като има предвид съгласието на Европейския парламент (2),
като има предвид, че:
(1)
Стандартните изисквания на Регламент № 104 на Икономическата комисия за Европа на Обединените нации относно одобрението на ретрорефлективните маркировки за тежкотоварни и едрогабаритни камиони техните ремаркета, който е предназначен да премахне техническите бариери за търговията с моторни автомобилни превозни средства между договарящите се страни по отношение на ретрорефлекторните маркировки и да осигури високо равнище на безопасност и защита на околната среда.
(2)
Регламент № 104 е нотифициран на договарящите се страни и е влязъл в сила по отношение на всички договарящи се страни, които не са връчили съобщение за свое несъгласие до датата, или датите, определени там, като регламент, добавен към Ревизираното споразумение от 1958 г.
(3)
Регламент № 104 следва да бъде включен в системата за одобрение на Общността за моторни превозни средства и да се добави към действащото законодателството на Общността,
РЕШИ:
Член единствен
Европейската общност се присъединява към Регламент № 104 на Икономическата комисия за Европа на Обединените нации относно одобряването на ретрорефлекторните маркировки за тежкотоварни и едрогабаритни камиони и техните ремаркета
(3).
Съставено в Люксембург на 26 юни 2001 година.